CELEX: 32005R0790
Language: sk
Date: 2005-05-25 00:00:00
Title: Nariadenie Komisie (ES) č. 790/2005 z 25. mája 2005, ktorým sa mení a dopĺňa nariadenie Rady (ES) č. 2406/96 ustanovujúce spoločné normy pre obchodovanie s určitými produktmi rybolovu

26.5.2005   
            
            
               SK
            
            
               Úradný vestník Európskej únie
            
            
               L 132/15
            
         NARIADENIE KOMISIE (ES) č. 790/2005
   z 25. mája 2005,
   ktorým sa mení a dopĺňa nariadenie Rady (ES) č. 2406/96 ustanovujúce spoločné normy pre obchodovanie s určitými produktmi rybolovu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhu s výrobkami rybolovu a akvakultúry (1), a najmä na jeho článok 2 ods. 3,
   keďže:
   
               (1)
            
            
               Článok 2 ods. 1 nariadenia (ES) č. 104/2000 ustanovuje, že spoločné obchodné normy sa môžu určovať pre produkty alebo skupiny týchto produktov uvedené v článku 1 uvedeného nariadenia.
            
         
               (2)
            
            
               Príloha IV k nariadeniu (ES) č. 104/2000 uvádza určité druhy, na ktoré sa vzťahujú intervenčné mechanizmy. Akt o pristúpení z roku 2003 ustanovil, že do tejto prílohy sa majú doplniť šproty.
            
         
               (3)
            
            
               Stanovenie spoločných obchodných noriem harmonizovaných v Spoločenstve má mimoriadny význam pre riadne fungovanie intervenčných mechanizmov ustanovených v nariadení (ES) č. 104/2000.
            
         
               (4)
            
            
               Nariadenie Rady (ES) č. 2406/96 z 26. novembra 1996, ustanovujúce spoločné normy pre obchodovanie s určitými produktmi rybolovu (2), nestanovuje normy pre šproty. Uvedené nariadenie by sa malo zmeniť a doplniť tak, aby sa vzťahovalo aj na šproty.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu,
            
         PRIJALA TOTO NARIADENIE:
   Článok 1
   Nariadenie (ES) č. 2406/96 sa mení a dopĺňa takto:
   
               1.
            
            
               V článku 3 ods. 1 písm. a) sa dopĺňa táto zarážka:
               
                           „—
                        
                        
                           šproty (Sprattus sprattus)“.
                        
                     
         
               2.
            
            
               Prílohy I a II sa menia a dopĺňajú takto:
               
                           a)
                        
                        
                           Do prílohy I časti B (Modré ryby) sa dopĺňa druh „šproty“.
                        
                     
                           b)
                        
                        
                           Do prílohy II sa dopĺňajú údaje stanovené v prílohe k tomuto nariadeniu.
                        
                     
         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2005
      
         
            Za Komisiu
         
         Joe BORG
         
            člen Komisie
         
      
   
   
      (1)  Ú. v. ES L 17, 21.1.2000, s. 22. Nariadenie naposledy zmenené a doplnené Aktom o pristúpení z roku 2003.
   
      (2)  Ú. v. ES L 334, 23.12.1996, s. 1. Nariadenie naposledy zmenené a doplnené Aktom o pristúpení z roku 2003.
   
      PRÍLOHA
      
                  Hmotnostné triedy
               
               
                  Minimálne veľkosti, ktoré sa musia dodržiavať podľa podmienok stanovených v nariadeniach uvedených v článku 7
               
            
                  Druhy
               
               
                  Veľkosť
               
               
                  Hmotnosť ryby v kg
               
               
                  Počet rýb/kg
               
               
                  Oblasť
               
               
                  Geografická oblasť
               
               
                  Minimálna veľkosť
               
            
                  Šproty
                  (Sprattus sprattus)
               
               
                  1
               
               
                  0,004 a viac
               
               
                  250 alebo menej